VIDEO, FOTO: YouTube/Žan Novosel, Pixsell/Vjeran Žganec Rogulja

U CENTRU Čakovca još je u siječnju počelo rušenje i demontaža bivših tvornica Međimurske trikotaže Čakovec (MTČ), piše eMeđimurje.

Početkom prošle godine BAT prodajni centar je postao vlasnik cijeloga kompleksa MTČ-a. Kompleks je veličine 26 tisuća četvornih metara.

Danas je zgrada MTČ-a porušena. Gomila prašine prekrila je aute na obližnjem parkiralištu.

Zamijenit će je poslovno-stambeni prostor

Tekst se nastavlja ispod oglasa

Na mjestu dosadašnje zgrade bit će izgrađen moderan poslovno-stambeni prostor, a svoje bi mjesto tu trebala naći i tržnica s poljoprivrednim proizvodima i trgovine.



Međimurska trikotaža Čakovec nekad je zapošljavala više od tri tisuće radnika. Dolaskom privatizacije, tvrtka je raskomadana na dijelove. Dio po dio je uništen, a tvrtka je završila u stečaju. Radnici MTČ-a završili su na burzi.



Iza MTČ-a ostali su milijunski dugovi, a danas srušena zgrada bila je jedan od zaštitnih znakova Čakovca i Međimurja.